CELEX: 62007CJ0486
Language: el
Date: 2008-12-11
Title: Απόφαση του Δικαστηρίου (πέμπτο τμήμα) της 11ης Δεκεμβρίου  2008. # Agenzia per le Erogazioni in Agricoltura (AGEA) κατά Consorzio Agrario di Ravenna Soc. Coop. arl. # Αίτηση για την έκδοση προδικαστικής αποφάσεως: Corte suprema di cassazione - Ιταλία. # Κοινή οργάνωση των αγορών - Σιτηρά - Αραβόσιτος - Καθορισμός τιμών - Εφαρμοστέες μειώσεις. # Υπόθεση C-486/07.

Απόφαση του Δικαστηρίου (πέμπτο τμήμα) της 11ης Δεκεμβρίου 2008 – AGEA κατά Consorzio Agrario di Ravenna
      (Υπόθεση C‑486/07)
      «Κοινή οργάνωση των αγορών – Σιτηρά – Αραβόσιτος – Καθορισμός τιμών – Εφαρμοστέες μειώσεις»
      Γεωργία – Κοινή οργάνωση των αγορών – Σιτηρά – Διάθεση των σιτηρών που έχουν στην κατοχή τους οι οργανισμοί παρεμβάσεως (Κανονισμοί της Επιτροπής 689/92, όπως τροποποιήθηκε
         με τον κανονισμό 2486/92, άρθρο 4α και παράρτημα ΙΙ, και 2131/93, άρθρο 13 § 1) (βλ. σκέψη 32 και διατακτ.)
      
      Αντικείμενο 
      
         
               Αίτηση εκδόσεως προδικαστικής αποφάσεως – Corte suprema di cassazione (Ιταλία) – Ερμηνεία των άρθρων 4 και 5 του κανονισμού
                  (ΕΟΚ) 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (ΕΕ L 181, σ. 21),
                  του άρθρου 4α του κανονισμού (ΕΟΚ) 689/92 της Επιτροπής, της 19ης Μαρτίου 1992, περί καθορισμού της διαδικασίας και των όρων
                  αναλήψεως των σιτηρών από τους οργανισμούς παρέμβασης (ΕΕ L 74, σ. 18) και του άρθρου 13 του κανονισμού (ΕΟΚ) 2131/93 της
                  Επιτροπής, της 28ης Ιουλίου 1993, για τον καθορισμό των διαδικασιών και των όρων διάθεσης των σιτηρών που κατέχουν οι οργανισμοί
                  παρέμβασης (ΕΕ L 191, σ. 76) – Μειώσεις που εφαρμόζονται σε περίπτωση ποσοστού υγρασίας υψηλότερου από εκείνο του αντιπροσωπευτικού
                  ποιοτικού τύπου – Δυνατότητα εφαρμογής επί των πωλήσεων αραβοσίτου
               
            Διατακτικό 
      Το Δικαστήριο αποφασίζει:
      Οι συνδυασμένες διατάξεις του άρθρου 13, παράγραφος 1, του κανονισμού (ΕΟΚ) 2131/93 της Επιτροπής, της 28ης Ιουλίου 1993,
         για τον καθορισμό των διαδικασιών και των όρων διάθεσης των σιτηρών που κατέχουν οι οργανισμοί παρέμβασης, και του άρθρου
         4α του κανονισμού (ΕΟΚ) 689/92 της Επιτροπής, της 19ης Μαρτίου 1992, περί καθορισμού της διαδικασίας και των όρων αναλήψεως
         των σιτηρών από τους οργανισμούς παρέμβασης, όπως τροποποιήθηκε με τον κανονισμό (ΕΟΚ) 2486/92 της Επιτροπής, της 27ης Αυγούστου
         1992, έχουν την έννοια ότι, σε περίπτωση πωλήσεως με δημοπρασία αραβοσίτου που έχουν στην κατοχή τους οι εθνικοί οργανισμοί
         παρεμβάσεως, δεν έχουν εφαρμογή οι μειώσεις τιμών αναλόγως του ποσοστού υγρασίας, οι οποίες προβλέπονται για τον σκληρό σίτο
         στον πίνακα II του παραρτήματος II του κανονισμού 689/92, όπως τροποποιήθηκε με τον κανονισμό 2486/92.